杨万里
送清江王守赴召
世言富贵昜得家世难有贤，父兄子弟未渠贤。
君不见祖孙父子兄与弟，根兰树玉枝亦桂。
魏晋以来谁子家，只数江淮一王氏。
世言淮水若绝渠不昌，不知淮水有绝渠更长。
请看南朝到吾宋，中间人物无阙空。
有曾有且继茂弘，即今紫枢继子明。
昔缯一人今三人，後者玉振前金声。
阿枢更有金玉阿，兄子两有刚方兼岂弟。
清江五马求自东，三年一日一春风。
又闻一节唤归去，父老拦街遮不住。
唤他父老且细听，朝家也要好公卿。
父老莫与朝家争，打鼓发般催速行。